Stange

Stange er en kommune liggende på østsiden av Mjøsa i Innlandet. I nord grenser den mot Hamar og Løten, i øst mot Våler og Åsnes, i sør mot Nord-Odal og Eidsvoll. I Mjøsa grenser Stange mot Ringsaker, Østre Toten og Eidsvoll.
Stange er blant de største jordbrukskommunene i Innlandet. Norges eldste landbruksskole, Jønsberg videregående skole, ligger her.


== Geografi og klima ==
De tettest befolkede områdene er nord og vest i kommunen. Her er terrenget relativt slakt med god dyrkingsjord. I sør reiser landskapet seg høyere opp fra Mjøsa, til mer skogkledde åser mot øst. Kommunens høyeste punkt er Søndre Fjellsjøhøgda (642,3 moh.), nær grensa mot Våler, Åsnes og Nord-Odal kommuner.
Stange har innlandsklima med relativt lite nedbør, kalde vintrer, varme somrer og betydelige forskjeller mellom dag- og nattetemperaturen i sommerhalvåret. Normalverdier for perioden 1961−1990 er gitt i tabellen nedenfor.

Stange har norgesrekorden for høyeste målte temperatur i august. På Staur forsøksgård ble det målt 35,0 grader 6. august 1975. Dette er også varmerekord for Innlandet fylke.


== Historie ==
Stange formannskapsdistrikt ble etablert i 1837 og utgjorde Mjøsas østre bredd fra Hamar i nord til Eidsvoll og Nord-Odal i syd. I 1964 ble Romedal kommune med større areal, sammenslått med Stange. som etter det omfattet grensene mot Løten og Våler kommune.


=== Navn ===
Bygda gikk i vikingtiden og middelalderen under navnet Skaun (må ikke forveksles med kommunen av samme navn i Trøndelag), på grunn av dens store skoger. Etter byggingen av Stange kirke, oppført på grunnen til en av Stangegårdene omkring 1250, ble bygda kalt Stange.


== Politikk ==


=== Kommunestyrevalget 2019 ===


=== Kommunestyrevalget 2015 ===


== Tettsteder ==
Folketall per 1. januar 2022.

Ottestad (Bekkelaget), 6 863
Stange sentrum (Stangebyen), 3 263
Ilseng, 986
Romedal sentrum, 722
Gata, 521
Tangen, 517
Sørbygdafeltet, 422 (Starhellinga)


== Tusenårssted ==
Kommunens tusenårssted er Stange kirke som er et middelalderbygg fra ca. 1250.


== Severdigheter ==
Tangen Dyrepark
Norsk Motor-Historisk Museum
Norsk utvandrermuseum
Kulturhus Fredheim
Kulturminner i Stange
Mostu skole
Atlungstad Brenneri
Lalumsvangen setermuseum


== Kjente stangesokninger ==
Otto Albert Blehr (1847–1927), jurist og politiker (V), statsminister 1902–1903, justisminister 1917–1920
Andrew Furuseth (1854–1938), norskamerikansk fagforeningsleder, født i Romedal
Hulda Garborg (1862–1934), forfatter og kulturarbeider
Martin Strandli (1890–1973), snekker og politiker (Ap), grunnlegger av OBOS, adm. direktør i OBOS 1946–1960
Ingeborg Refling Hagen (1895–1989), forfatter og kulturarbeider
Aslaug Groven Michaelsen (1926–2017), forfatter og professor (nordisk litteratur)
Odvar Nordli (1927–2018), politiker (Ap), statsminister 1976–1981, fylkesmann 1985–1993
Ada Haug (1934–2014), programredaktør/leder av barne- og ungdomsavdelingen i NRK
Jan Baker (1939–), billedkunstner
Olav Starheim (1939–2022), maler
Yngvild Fagerheim (1942–), keramiker
Torleif Kippersund (1942–2018), skuespiller
Wenche Kvalstad Eckhoff (1946–), billedkunstner
Svein Gundersen (1946–), dramatiker, regissør, skuespiller
Knut Wold (1953–), billedhugger
Øystein Ziener (1957–1998), forfatter og poet
Anders Kippersund (1964–), skuespiller og regissør
Roar Kjærnstad (1975–), billedkunstner
Trygve Slagsvold Vedum (1978–), politiker (Sp), statsråd 2012–2013, leder av Senterpartiet fra 2014
Eskil Rønningsbakken (1979–), balanseartist
Anders Clemens Øien (1979–), klassisk gitarist
Kristian Tonning Riise (1988–), leder av Unge Høyre 2014–2018
Return, pop/rock band
Martine Ripsrud (1995–), skøyteløper for Stange Sportsklubb


== Kultur ==
Stange har en ganske utbredt kultur, av det mest kjente er Kvennstuguteatret, Vællsetrevyen og Wergelandsfesten på Tangen 17. juni.
Kønnbandfestivalen, Ingeborgdagene og Tangen rockefestival er andre store begivenheter.


== Litteratur ==
Løken, Tove (1993). Natur og miljø i Stange. Skolesjefen i Stange ; Espa : Lokalhistorisk forlag. ISBN 8274040724. 
Slik tala vi. Stange morsmålsforening. 1999. ISBN 8299533201. 


== Referanser ==


== Eksterne lenker ==
Offisielt nettsted 
(en) Stange – kategori av bilder, video eller lyd på Commons 
(en) Stange – galleri av bilder, video eller lyd på Commons 
(no) Stange i Store norske leksikon
(no) Kommunefakta Stange - Statistisk sentralbyrå
(no) Lalumsvangen
(no) Kvennstuguteatret
(no) De er klare for Kønnband"
(no) Tangen rockefestival
(no) Wergelandsfesten